על הדרך עץ עומד 
על הדרך עץ עומד צמרתו תשוח,; עזבוהו ציפוריו לאנחות הרוח.; אל דרום ומערב ואולי מזרחה,; רק הרוח תלטף צמרתו ששחה.; אל אימי אני אומר: "נא הקשיבי, אמא,; אף אני ציפור אהיה וכנף ארימה.; אל העץ אעופה לי, לא אנוד ממנו,; אצייץ לו שיר עליז ואנחמנו"; ים טרי טרי טרי -; טרי טרי טי; אז אימי מוחה דימעה, "בן יקיר, הבן לי,; אל תעוף לבד בקור שמא תצטנן לי".; -"אל תבכי, אימי, חבל על מאור עינייך,; כך וכך אהיה ציפור ואפרוש כנפיים".; סחה אמא ובוכה, - "איציק, אוצרי לי,; לפחות קח בגד חם שתהיה בריא לי.; ערדליים שתנעל, קשור צעיף על עורף,; אויה לי ואללי כה קשה החורף".; ים טרי טרי טרי -; טרי טרי טי; גופיה חמה תילבש אל נא תיתפרחח,; או חלילה בין מתים תבוא להתארח'.; כמה לי קשה עכשיו איך כנף ארימה,; מה קלה היא הציפור מה כבד לב אמא.; אז בעצב אחייך אמא אל עינייך,; לא נתנה אהבתך לי לפרוש כנפיים.; על הדרך עץ עומד צמרתו תשוח,; עזבוהו ציפוריו לאנחות הרוח.; ים טרי טרי טרי; טרי טרי טי; 